Marián Pecko

Marián Pecko (* 25. august 1958, Žilina) je slovenský divadelný režisér.

 Životopis 
Narodil sa 25. augusta 1958 v Žiline. V divadle pracuje od roku 1977. Bol stavačom dekorácii, hercom, upratovačkou, premietačom, biletárom, osvetľovačom, umeleckým šéfom, prevádzkovým riaditeľom, autorom hudby a textov. V súčasnosti pracuje ako umelecký šéf a režisér Bábkového divadla na Rázcestí v Banskej Bystrici.

Prvú réžiu vykonal v roku 1988. Odvtedy zrežíroval viac ako 130 predstavení v štyroch krajinách Európy. Inscenoval texty autorov ako W. Shakespeare, J. B. P. Moliere, F. G. Lorca, R. Jeffers, N. V. Gogol, F. Hrubin, E. Albee, J. Giraudoux, H. Barker, E. Rostand, Th. Bernhard, I. Škripková, E. T. A. Hoffmann, M. Milewska, G. Buchner, M. Urban, J. Mahen, W. Gombrowicz, F. Kafka, M. Gusniowska, S. Alexijevič, A. S. Puškin a viac ako desiatku súčasných slovenských dramatikov a dramatičiek. Pracuje v divadle bábkovom, činohernom, v opere aj v šapitó.

 Ocenenia 
Je nositeľom významných divadelných ocenení na Slovensku aj v zahraničí.

 1994 – Výročná cena Slovenského literárneho fondu za réžiu v oblasti bábkového divadla
 1998 – Výročná cena Slovenského literárneho fondu za réžiu inscenácii Taverna Magica a Smrť Dona Quiota
 2001 – Zlatá Maska (Katowice) pre najlepšie predstavenie
 2001 – Cena Polunima udelená na XX. ročníku Opolského festivalu bábkového divadla
 2002 – Výročná cena Slovenského literárneho fondu za réžiu troch častí projektu Šamanky
 2004 – Cena Hašterica – Jozef Hollý – Kubo – za tvorivý čin v oblasti slovenského bábkového divadla
 2004 – Výročná cena Slovenského literárneho fondu za réžiu inscenácie Kubo
 2005 – Zlatá Maska (Katowice) za predstavenie Kráska a zviera, Banialuka, Bielsko Biala
 2005 – Cena denníka Mladá fronta Dnes za osobitý réžijný pohľad na klasické predlohy
 2005 – Výročná cena Slovenského literárneho fondu za réžiu inscenácie Bačova žena
 2005 - Cena Jana Dormana za významný réžijný vplyv v poľskom divadle pre mladého diváka
 2006 – Zlatá Maska (Opole) za réžiu predstavenia Vianočná koleda v Opolskom divadle bábky a herca
 2008 – Perla Susedov za predstavenie Kubo na III. Festivale divadiel Strednej Európy v Lubline
 2009 – Hlavná cena Grand Prix na 24. ročníku Celonárodného festivalu bábkového divadla v Opole
 2009 – Cena za réžiu na 24. ročníku Celonárodného festivalu bábkového divadla v Poľsku, v Opole
 2009 – Hlavná cena Grand Prix na Medzinárodnom divadelnom festivale Stretnutie v Toruni
 2009 – Cena za réžiu na Medzinárodnom divadelnom festivale Stretnutie v Toruni
 2010 - Zlatá maska – Poľsko za inscenáciu Ywona, princezná Burgundská Witolda Gombrowicza
 2010 – XXXV. Opolské divadelné konfrontácie „Klasyka Polska“ – Špeciálna cena pre režiséra
 2010 – Bielsko Biala XXIV. Medzinárodný Festival bábkového divadla – Špeciálna cena
 2010 – Cena Henryka Jurkowskeho – Medzinárodný festival Bábkarská Bystrica
 2011 – Výročná cena Slovenského literárneho fondu za réžiu inscenácie Premena
 2012 – Hlavná cena, Medzinárodný divadelný festival KORCZAK, Varšava, Tajomné dieťa, Teatr Lalka, Varšava
 2014 – Zlatá maska – Poľsko, Sen noci svätojánskej, Divadlo Banialuka, Bielsko Biala
 2014 – Výročná cena Slovenského literárneho fondu za réžiu inscenácie Nostalgia
 2017 – GRAND PRIX festivalu Nová dráma/New drama 2017 za inscenáciu Vojna nemá ženskú tvár
 2017 – Cena bratislavského diváka na festivale Nová dráma/New drama 2017 za inscenáciu Vojna nemá ženskú tvár
 2017 – Nominácia na cenu DOSKY v kategórii Mimoriadny počin v oblasti činohry
 2017 – Mimoriadna cena Asociácie súčasného divadla za koncept festivalu Bábkarská Bystrica Tour 2016 /spolu s Ivetou Škripkovou/
 2017 – Cena nadácie Tatra banky za umenie v kategórii Divadlo za réžiu inscenácie Vojna nemá ženskú tvár

 Encyklopédia dramatických umení Slovenska

 Externé odkazy 


Kategória:Slovenskí divadelní režiséri
Kategória:Narodenia v 1958
Kategória:Cena Literárneho fondu